Parque

Un parque (d'o francés parc y de l'anglés park) ye un espacio natural u semi-natural que puet estar situau en l'interior d'una población y s'utiliza como prau, chardín u arboliau pa esparcimiento y recreo d'os ciudadans.

As grans extensiones protechidas por o estau, como parques naturals y nacionals s'adedican a la protección d'a vida salvache y los habitats naturals.

Tamién se conoixen como parques atros recintos, protechius publica u privadament, a on se celebran actividaz ludicas u d'exhibición, como un parque d'atraccions u un parque zoolochico.

Os parques que se manteneban en l'antigüidat de forma privada pa goyo d'os suyos propietarios son en l'actualidat ubiertos a lo publico, como os chardins de Versalles, chardins d'o Retiro de Madrit u los antigos parques de caza de nobles y reis, como a selva de Fontainebleau.

Muitas casas de campo en o Reino Uniu y Irlanda encara tienen parques d'iste tipo, os cuals dende o sieglo XVIII han estau a sobén achardinaus por estetica. Por un regular son un mezclayo de praderas ubiertas con árbols dispersos y zonas de selvas y gosa estar amugaus por cletas altas. A zona adchacent a la casa ye lo chardín y, en bels casos, iste tamién presenta praderas y árbols dispersos; manimenos lo que diferencia basicament o parque d'o chardín en una casa de campo ye que o parque ye habitau por animals, mientres que istos son excluyius d'o chardín.

 Os parques publicos 
Os parques publicos adintro d'as grans ciudaz chugan un rol muit important en l'amilloramiento d'a calidat de vida d'os habitadors. A OMS estableixe lo minimo de chardins publicos u arias verdas, pa las ciudaz, en 9 m²/habitant. Perspectivas del Medio Ambiente Urbano: GEO - El Alto. Proyecto GEO Ciudades, El Alto, Bolivia, 2008. ISBN 978-99905-994-0-4 p.76.

 Referencias 

 Se veiga tamién 
 Parque acuatico.
 Parque tematico.
 Chardinería.

 Vinclos externos 

*